CELEX: E2013P0008
Language: hr
Date: 2013-06-24 00:00:00
Title: Postupak koji je pokrenula Abelia protiv Nadzornog tijela EFTA-e 24. lipnja 2013. (Predmet E-8/13)

3.10.2013   
            
            
               HR
            
            
               Službeni list Europske unije
            
            
               C 287/12
            
         Postupak koji je pokrenula Abelia protiv Nadzornog tijela EFTA-e 24. lipnja 2013.
   (Predmet E-8/13)
   2013/C 287/08
   Abelia, koju zastupaju odvjetnice Ingebjørg Harto i Nina Lea Gjerde iz Konfederacije norveških poduzeća (NHO), PO Box 5250 Majorstuen, 0303 Oslo, Norveška, pokrenula je 24. lipnja 2013. postupak protiv Nadzornog tijela EFTA-e pred Sudom EFTA-e.
   Tužitelj od Suda EFTA-e zahtijeva:
   
               1.
            
            
               da se članak 1. Odluke br. 160/13/COL Nadzornog tijela EFTA-e od 24. travnja 2013. proglasi ništavim;
            
         
               2.
            
            
               da se Nadzornom tijelu EFTA-e naloži da snosi troškove tog postupka.
            
         
      Pravna pozadina, činjenična osnova te navedeni razlozi:
   
   
               —
            
            
               Tužitelj je udruženje poduzeća i poslodavaca u okviru Konfederacije norveških poduzeća (Næringslivets Hoved-organisasjon) koje zastupa 1 250 poduzeća koja djeluju u području informacijskih tehnologija, telekomunikacija, istraživanja i razvoja, savjetovanja i izobrazbe.
            
         
               —
            
            
               Temelj je žalbe Odluka br. 160/13/COL Nadzornog tijela EFTA-e od 24. travnja 2013. o zaključenju predmeta bez otvaranja formalnog istražnog postupka o tome treba li se norveške odredbe o PDV-u i nadoknadi PDV-a smatrati državnom potporom u smislu članka 61. stavka 1. Sporazuma o EGP-u.
            
         
               —
            
            
               Tužitelj, među ostalim, tvrdi:
               
                           —
                        
                        
                           da Nadzorno tijelo EFTA-e nije otvorilo formalni istražni postupak u skladu s člankom 1. stavkom 2. u dijelu I. Protokola 3. uz Sporazum među državama EFTA-e o osnivanju Nadzornog tijela i Suda, usp. članak 4. stavak 4. u dijelu II. Protokola 3. uz taj Sporazum,
                        
                     
                           —
                        
                        
                           da Nadzorno tijelo EFTA-e nije obrazložilo svoju odluku u skladu sa zahtjevima iz članka 16. navedenog Sporazuma.